ઉલ્લેખનીય છે કે ઇઝરાયેલી પીએમ બેન્ઝામિન નેતન્યાહૂ 17 જાન્યુઆરીએ ગુજરાતની મુલાકાત લઈ ચૂક્યાં છે. ભારતના પ્રવાસે આવેલા ઇઝરાયેલના વડાપ્રધાન નેતન્યાહૂ પીએમ મોદી સાથે ગુજરાતના એક દિવસના પ્રવાસે આવી પહોંચ્યા હતા. અહીં તેમણે આશ્રમની મુલાકાત લીધી હતી. બાદમાં બાવળા ખાતે iCreate સેન્ટરમાં હાજરી આપી હતી. 14થી 18મી જાન્યુઆરી સુધીના ભારત પ્રવાસ દરમિયાન ગુજરાતના પ્રવાસે આવેલાં પીએમ નેતન્યાહૂએ રાજ્યને એક ખાસ ગિફ્ટ આપી હતી. મોદી-નેતન્યાહૂએ વીડિયો લિંક દ્વારા બનાસકાંઠાના સુઈગામને દરિયાના ખારા પાણીને મીઠા પાણીમાં ફેરવતી ખાસ જીપ ગિફ્ટમાં આપી હતી. આ જીપનું નામ ગૈલ મોબાઈલ વોટર ડીસેલિનિસેશન એન્ડ પ્યૂરિફિકેશન જીપ છે. આ જીપ સી વોટર પ્યોરિફિકેશન ટેક્નોલોજીથી સજ્જ છે. આ જીપ સમુદ્રના પાણીને પીવાલાયક બનાવે છે.